पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण के बढ़ते प्रकोप के मध्यनजर सब्जी मंडी में भीड़ न जुटे इसलिए जिला प्रशासन से पुलिस का सहयोग मांगा गया था। लेकिन एक सप्ताह के बाद भी शनिवार सुबह पुलिस की तैनाती नहीं हो पाई, तो आढ़ती एवं सब्जी मंडी एसोसिएशन ने खुद कमान संभाली ।
एसो. के पदाधिकारी सब्जी मंडी में आने और जाने वाले गेट पर तैनात हुए। जबकि मंडी के तीन गेट बंद किए गए और वाहनों को अंदर नहीं जाने दिया गया। मंडी में सोशल डिस्टेंसिंग बनाए रखने की हिदायत के अलावा मास्क व सेनिटाइजेशन का ध्यान रखा गया । हालांकि इस दौरान भी काफी भीड़ नजर आई । मगर काफी लोग कोरोना से बचाव के नियमों की पालना करते नजर आए।
शहर के रानियां रोड स्थित सब्जी एवं फ्रूट मंडी लगती है। जहां सुबह 3 बजे से ग्राहकों व व्यापारियों की भीड़ जुटना शुरु हो जाती है। हालात यह हैं कि इस दौरान लोग मास्क और सोशल डिस्टेंसिंग का जरा भी ध्यान नहीं रखते थे। हालांकि अधिकारी उन्हें कोरोना संक्रमण से बचाव के नियमों की पालना बारे आगाह करते, लेकिन सैकड़ों की तादाद में जुटी भीड़ उन्हें अनसुना करती थी।
जिसके बाद मार्केट कमेटी सचिव ने डीसी को इस बारे में सूचित किया था और पुलिस फोर्स का सहयोग मांगा था। ताकि सोशल डिस्टेंसिंग को कायम रखने में आसानी हो। डीएसपी ने पुलिस फोर्स लगाने का आश्वासन दिया था। मगर शनिवार सुबह तक पुलिस नहीं लगाई गई।
कपास मंडी में शिफ्ट हो सकती है सब्जी मंडी
रानियां रोड स्थित सब्जी मंडी सोमवार से कपास मंडी में शिफ्ट हो सकती है । क्योंकि मंडी का शैड खाली करवाने की कवायद जारी है। सब्जी व फ्रूट मंडी को अलग- अलग करके लोगों की भीड़ को कम किया जाएगा। वहीं लॉकडाउन परमानेंट होता है, तो सब्जी व फ्रूट बेचने वालों को पास जारी किए जाएंगे। पूरा सिस्टम पिछले साल की तरह रहेगा। बिना मास्क मंडी में एंट्री नहीं होने दी गई । आज से नियमों की अवहेलना पर चालान काटे जाएंगे।
शहर की सब्जी मंडी में भीड़ नहीं जुटे इसलिए पुलिस का सहयोग मांगा गया था । लेकिन पुलिस फोर्स नहीं मिली, जिसके बाद आढ़ती एसो. के पदाधिकारियों ने भीड़ को कंट्रोल कर सोशल डिस्टेंसिंग बनाए रखने और बिना मास्क लोगों को अंदर जाने से रोकने की कमान संभाली।'' -विकास सेतिया, मार्केट कमेटी सचिव, सिरसा ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn